钦定古今图书集成/明伦汇编/氏族典/第314卷 > 《廖用贤尚友录》 > 彭汝实
## 钦定古今图书集成/明伦汇编/氏族典/第314卷 > 《廖用贤尚友录》 > 彭汝实

按《明外史彭汝实传》：“汝实字子光，嘉定州人。正德十
六年进士。授南京吏科给事中。嘉靖三年，吕柟、邹守
益下狱，汝实抗章救，数言时政缺失。又尝力争大礼，
为张璁、桂萼等所疾，以亲老，再疏请改近地教职。章
下吏部，承璁、萼指，言汝实倡言鼓众，挠乱大礼，且与
御史方凤、程启充朋党通贿。自知考察不容，乃欲辞”
尊居卑，不当听其幸免。遂夺职闲住。与启充及徐文
华安磐皆同里，时称《嘉定四谏》。